**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2014 M. LIEPOS 31 D. SPRENDIMO NR. T2-173 „DĖL BIUDŽETINĖS ĮSTAIGOS KLAIPĖDOS SUTRIKUSIO VYSTYMOSI KŪDIKIŲ NAMŲ NUOSTATŲ PATVIRTINIMO“ PAKEITIMO“ PROJEKTO**

1. **Projekto rengimą paskatinusios priežastys.**

Biudžetinės įstaigos Klaipėdos sutrikusio vystymosi kūdikių namų 2018-09-04 raštas Nr. S-324 „Dėl įstaigos nuostatų keitimo“, kuriuo prašoma pakeisti įstaigos nuostatus.

1. **Parengto projekto tikslai ir uždaviniai.**

Sprendimo tikslas – pakeisti Klaipėdos miesto savivaldybės tarybos 2014 m. liepos 31 d. sprendimu Nr. T2-173 patvirtintų Biudžetinės įstaigos Klaipėdos sutrikusio vystymosi kūdikių namų (toliau – Kūdikių namai) nuostatų atitinkamus punktus.

Uždaviniai:

1. Pakeisti Klaipėdos miesto savivaldybės tarybos 2014 m. liepos 31 d. sprendimu Nr. T2-173 patvirtintų Kūdikių namų nuostatų 5 punktą;

2. Įgalioti įstaigos vadovą juos pasirašyti ir įregistruoti Juridinių asmenų registre.

1. **Kaip šiuo metu yra teisiškai reglamentuojami projekte aptarti klausimai.**

Klaipėdos miesto savivaldybės tarybos 2014 m. liepos 31 d. sprendimu Nr. T2-173 patvirtintų Kūdikių namų nuostatų 5 punkte nurodyta Kūdikių namų buveinė: Turistų g. 18, LT-92281 Klaipėda. Klaipėdos miesto savivaldybės administracijos direktoriaus 2018 m. balandžio 16 d. įsakymu Nr. AD1-931 „Dėl adresų pakeitimo“ pakeistas Kūdikių namų adresas iš Turistų g. *18* į Turistų g. *28*, todėl įstaigos nuostatuose keičiamas jų buveinės adresas – *iš Turistų g. 18, LT-92281 Klaipėda į Turistų g. 28, LT-92282 Klaipėda.*

1. **Kokios numatomos naujos teisinio reglamentavimo nuostatos ir kokių rezultatų laukiama.**

Kūdikių namų nuostatai bus teisiškai sutvarkyti ir atitinkantys teisės aktus.

**5**. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Papildomų biudžeto lėšų sprendimo projektas nepareikalaus.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Projektą derino Dokumentų valdymo bei Teisės skyrių specialistai, Socialinių reikalų departamento direktorius. Neigiamų vertinimų negauta.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – BĮ Klaipėdos sutrikusio vystymosi kūdikių namai, Klaipėdos miesto savivaldybės administracijos Sveikatos apsaugos skyrius. Sprendimo projektą parengė Sveikatos apsaugos skyriaus vyriausioji specialistė R. Perminienė.

**10. Kiti reikalingi pagrindimai ir paaiškinimai.**

PRIDEDAMA:

1. Teisės aktų, nurodytų sprendimo projekto įžangoje, išrašas, 1 lapas.
2. Biudžetinės įstaigos Klaipėdos sutrikusio vystymosi kūdikių namų 2018-09-04 raštas Nr. S-324 „Dėl įstaigos nuostatų keitimo“ kopija, 6 lapai.
3. Klaipėdos miesto savivaldybės administracijos direktoriaus 2018 m. balandžio 16 d. įsakymo Nr. AD1-931 „Dėl adresų pakeitimo“ kopija, 3 lapai.
4. Biudžetinės įstaigos Klaipėdos sutrikusio vystymosi kūdikių namų nuostatų lyginamasis variantas, 5 lapai.

Sveikatos apsaugos skyriaus vedėja Janina Asadauskienė